Mirrit koulussa
Tässä on taulut
 ja tässä on sienet,
 ja tässä on opissa
 ystävät pienet.

 Nyt sietäs olla
 sukkelat tuumat,
 Mirrillä aivan
 on korvat kuumat.
  
 Tästäpä tulee
 lystikäs juttu:
 aa, aa, aa –
 se on vanha tuttu.

 Mutta sitte se
 tuleekin tenä,
 voi, sua pikkuinen
 nykerönenä!

 Mikä ne kaikki
 koukerot kummat?
 Niin ne on eessä
 kuin pilvet tummat.

 Alku on hankala,
 ahkera voittaa –
 kyllähän Missukat
 parhaansa koittaa.

 Keitä vain läksy
 liukkaasti luistaa,
 sille se kukkokin
 munia muistaa.

1910.